Penya Immortal Girona: d’octubre 2019\nDesprés d'un intent frustrat per raons alienes a nosaltres fa uns anys, la Penya Immortal Girona tindrà l'oportunitat de participar en les jornades internacionals "Football People" de 2019. Aquestes jornades, en paraules dels seus impulsors, busquen unir a seguidors, clubs, jugadors, minories i comunitats afectades per la discriminació en accions que promoguin la igualtat i la inclusió. En aquest article us explicarem fil per randa l'activitat amb la qual ens sumarem enguany a aquestes setmanes de conscienciació. No patiu per la crònica de les vivències immortals d'aquest últim diumenge en el qual el Girona va enfrontar-se a l'Alcorcón ni per altres temes d'actualitat del gironisme com ara la contractació de Pep Lluís Martí com a entrenador, en la pròxima entrada ho analitzarem tot en profunditat.\nFARE (Football Against Racism in Europe) és una xarxa que agrupa més de 150 entitats del vell continent dedicades a lluitar contra la intolerància a l'esport rei i a explotar la seva capacitat d'unir a les persones més enllà de races, religions, ideologies, orientació sexual... Per posar un parell d'exemples de la seva tasca, podem destacar l'elaboració d'informes sobre incidents i simbologia racista en partits de futbol de tota Europa (a l'antic Bloc de l'Est ha esdevingut un problema de primera magnitud) i el desenvolupament de programes d'integració de grups ètnics en situació d'exclusió social a través de la pràctica esportiva. La seva activitat insígnia, però, és sens dubte l'organització anual de les jornades "Football People" a més de 40 països europeus i un grapat de la resta del món com Argentina, Uganda o Tailàndia. Sota aquest paraigua s'agrupen més de 250 esdeveniments organitzats per clubs de futbol, associacions de seguidors, ONGs i altres institucions amb l'objectiu de treballar per posar fi a tota mena de discriminacions al nostre esport preferit i la societat en general. Entre ells hi trobem xerrades informatives en escoles, competicions involucrant a col·lectius en risc de marginalitat, campanyes a les xarxes socials per a augmentar la rellevància de la dona en el futbol o exposicions contra l'antisemitisme que per desgràcia encara és present en algunes graderies (i fora d'elles).\nL'esdeveniment que hem dissenyat per participar-hi és el I Trofeu de l'Amistat. Abans d'explicar-lo ens posarem en situació: la província de Girona és la vuitena província d'Espanya amb més població estrangera, amb un 19% dels seus habitants nascuts fora de les nostres fronteres (dades de l'Institut Nacional d'Estadística a 1 de gener de 2018). Aquest fet converteix l'aposta per enfortir els llaços entre les diferents comunitats i la convivència en una necessitat evident a casa nostra. I és precisament aquest esperit el que inspira el nostre trofeu, en el qual un equip format per socis de la Penya Immortal Girona s'enfrontarà a un altre que defensarà els colors d'un grup d'aficionats d'un dels grans equips del futbol sud-americà, el Club Nacional de Football uruguaià. Es tracta de la Filial Catalunya d'aquest club de Montevideo, a la qual vam conèixer l'any passat al Torneig Internacional de Penyes que vam jugar a la Vila Olímpica de Barcelona. Tot i que en aquella ocasió vam caure golejats, el comportament dels charrúas va ser senyorial, valorant l'esforç i entusiasme dels nostres jugadors malgrat les seves palpables limitacions pel que fa a tècnica i estat físic, així com l'entrega dels qui fora del camp no deixàvem d'animar en un to festiu. Xerrant amb ells vam descobrir que tenien la seva seu a Blanes, així que els vam prendre la matrícula per a organitzar quelcom plegats. I aquí estem, a punt de jugar un matx que pretén unir persones d'orígens ben diversos a través del seu comú amor per la pilota.\nCom a primera presa de contacte abans del dia clau, fa un parell de setmanes vam gaudir, com vau poder llegir a l'anterior entrada d'aquest blog, d'un dinar amb un parell de membres de la Filial i l'exjugador Rubén Sosa, una autèntica llegenda del futbol mundial que va sumar-se a la iniciativa obrint-se a tothom sense importar els colors. Tot un luxe. La citada jornada principal d'aquest esdeveniment tindrà lloc demà 1 de novembre a partir de les 13 hores a les instal·lacions esportives del Càmping La Masia de Blanes. En aquest racó de la Costa Brava disputarem el partit, que estarà precedit de la lectura per part dels capitans d'ambdós equips d'un manifest que destacarà el paper del futbol com a eina d'unió entre gent de procedències ben diferents. Com en els grans campionats com la Champions League o la Libertadores, tindrem copa per al guanyador, però indubtablement el triomf més gran serà compartir una esplèndida tarda entre els membres de les dues penyes. Després de l'esforç dels nostres atletes vindrà la recompensa, els xefs de la Filial Catalunya del Club Nacional ens prepararan uns deliciosos xoriços criollos, especialitat del seu país. També hi haurà hamburgueses pels qui les prefereixin, que sobre gustos no hi ha res escrit. Hem de donar les gràcies als nostres amics bolsos, en especial en Sebastián, per la seva total implicació en l'organització del Trofeu, amb total disposició per trobar el lloc ideal per disputar-lo i ocupar-se de l'apartat gastronòmic. L'autèntic esperit d'unió que esperem que faci d'aquest dia un capítol inoblidable de la història d'ambdues associacions.\nEnviat per Penya Immortal Girona a 5:57 Cap comentari:\nSi hem de comparar la Segona Divisió amb una prova atlètica, segurament triaríem una cursa d'obstacles, per la gran competència entre els principals candidats a l'ascens. Amb el recent acomiadament de Juan Carlos Unzué, però, la present Liga Smartbank es transforma pel Girona en una cursa de relleus en la que qui agafi el testimoni a la banqueta de Montilivi haurà de garantir, si es vol aspirar a pujar, ser capaç de millorar aquest inici de campionat amb sis derrotes que llastren les possibilitats d'escalar llocs a la classificació. Masses errades dels qui manen a Can Girona en una temporada en la qual es volia enterrar en milions les que ja es van cometre durant la passada. Quique Cárcel, sempre sol davant el perill, ha sortit a assumir les culpes que segurament tingui. Esperar quelcom similar de més amunt ja és més complicat. Sigui com sigui, des de la Penya agraïm, deixant de banda el seu escàs fruit, la feina duta a terme per Euse... Unzué en aquests partits.\nIniciem la repassada a l'activitat d'aquests darrers dies amb el partit del 12 d'octubre contra l'Elche com a locals. Els nostres amics de la Federación de Peñas del Elche CF van organitzar un desplaçament express, que al viatjar conjuntament amb l'expedició dels jugadors il·licitans va haver d'abandonar la nostra ciutat a correcuita després del partit. Tot i les escasses hores que van passar a Girona, des de la Federació de Penyes del Girona va poder muntar una petita recepció a la comitiva franjiverde. El Restaurant Da Vinci, seu de la Penya Nord-Àlex Granell, va ser l'escenari d'aquest esmorzar de benvinguda al qual van assistir uns pocs dels nostres socis, encapçalats per la Pili Balastegui (que celebrava el seu sant) i en Carlos Solozano. En Cristóbal Sánchez (a qui enviem tots una forta abraçada, ell ja sap el perquè), president de la Federació, va fer de mestre de cerimònies. Moments alegres que van tallar-se amb l'arribada del partit, al qual el Girona va aterrar de manera desastrosa. Quan va recompondre's i tornar a agafar les regnes del matx, els pals i la feblesa al centre del camp van impedir treure quelcom més positiu que el 0-2 final, resultat que va suposar la primera derrota de la temporada a casa. Una llàstima que Felipe Sanchón i Jandro Castro, dos mites de la història recent del Girona FC, no poguessin veure a l'equip guanyar en la seva visita a l'estadi que va ser (i per a ells sempre ho serà) casa seva.\nNo volíem que la lògica emprenyada per no sumar cap punt ens aixafés el dia festiu, així que després del xiulet final vam planejar un dinar grupal, ja que las penas con pan, son menos. Una dotzena d'immortals, acompanyats per en Rodri i la Fina de la Penya Saltenca i en Javi de la Sant Narcís, vam gaudir d'un bon àpat al Tir Olímpic amb un convidat d'excepció: Rubén Sosa, un dels grans del futbol uruguaià dels 80, 90 i principis del segle XXI. El seu passat a Nacional de Montevideo (i present, actualment treballa amb la base del conjunt bolso) ha permès que els amics de la Filial Catalunya del Decano, amb seu a Blanes, el poguessin portar a passar uns dies a la Costa Brava per permetre als seus socis conèixer en persona a una de les figures destacades de la història tricolor. En Sebastián, president del col·lectiu de seguidors de l'equip charrúa, i un altre company de la filial també ens van acompanyar en la degustació del gran tiberi que ens va preparar el nostre soci i amic Quim Oliu, qui gestiona el restaurant de la instal·lació esportiva. Va ser una estona fantàstica. Lluny de tenir fums d'estrella, aquest exjugador de Real Zaragoza, Lazio, Inter, Borussia Dortmund, Logroñés i Nacional, entre altres, va descobrir-se com una persona d'una qualitat humana excepcional, proper i alegre com pocs. Fins i tot va accedir a gravar una salutació en vídeo pels nostres amics de la Peña Zaragocista Presentes por el Escudo, pels quals és un ídol des de petits. Va ser també un plaer poder comptar amb ell com a padrí de l'acció amb la qual participarem en les setmanes d'acció contra la discriminació al futbol europeu "Football People", organitzades per l'entitat FARE (Football Against Racism in Europe). Ben aviat us en donarem tots els detalls en un article exclusiu sobre el tema. Les seves paraules d'agraïment a tots per la divertida estona compartida i de record de la seva etapa com a jugador al nostre país (en paraules seves "va fer-se un home a Espanya") van ser la cloenda perfecta a una tarda que va fer les delícies de tots els que gaudeixen de l'esport rei i els astres de la pilota.\nDel 12 passem al 6 d'octubre, data de la jornada precedent a l'enfrontament contra l'equip del Martínez Valero. El calendari va voler que el Girona visités terres càntabres en aquest dia. No va estar sol, un grapat de penyistes blanc-i-vermells (fonamentalment dels Paparres i la Gironina i alguns habituals del partit fora de casa com l'Albert Juanola, que és soci nostre) va ser animant a les graderies del Sardinero i gaudint d'un cap de setmana excepcional en una ciutat tan maca com Santander. El gruix dels immortals vam seguir el partit per televisió des de Girona i, a més de veure per fi d'una victòria lluny de casa, vam gaudir d'una vesprada d'allò més deliciosa. Ens vam treure de la mà una Jamonada, en la qual en Raimundo Abarca va compartir amb tots els presents el pernil del viatge a Huesca i un orujo blanc casolà dels que rasquen a la gola. Gràcies a l'habilitat d'en Carlos, el tallador oficial de la vetllada, vam assaborir el deliciós embotit de la millor manera, en finíssimes i gustoses llesques.\nAra passem a un apartat que podríem anomenar "miscel·lània" per la varietat de temes tractats. Si el fet de perdre contra l'Elche a Montilivi va clavar el penúltim clau al taüt esportiu d'Unzué, el cop de gràcia a l'estada del tècnic pamplonès com a far i guia de la plantilla blanc-i-vermella va ser la derrota al Carlos Tartiere. Ni més ni menys que quatre gols ens va fer un Real Oviedo que començava la jornada només un punt per sobre de la zona de descens, dos d'ells obra de l'ex gironista Alfredo Cartucho Ortuño. L'expulsió d'Àlex Granell, que definitivament no està en el seu millor moment, i la feblesa de la defensa van fer que els gols d'Stuani i Gual fossin innocus. Transcendents o no, el 106 va omplir-se de gom a gom per celebrar-los. La fidelitat dels immortals no entén de resultats. Més: la setmana vinent disputarem el I Trofeu de l'Amistat amb els amics de la Filial Catalunya del Nacional de Montevideo (no patiu que ho explicarem tot fil per randa), però aquesta no serà l'única aparició de l'equip de futbol de la Penya Immortal Girona. El pròxim 6 de desembre, aprofitant la festivitat del Dia de la Constitució, tindrem ocasió d'engrandir encara més el nostre gloriós historial desplaçant-nos a Sabadell per disputar el torneig amb el qual els nostres amics de la Peña Cordobesista Sangre Blanquiverde celebraran el seu 10è aniversari. Serà tota una festa de l'esport rei, en la qual tindrem l'honor d'acompanyar, a més dels amfitrions, als potents conjunts formats pels socis de la Peña "Culturalistas en Barcelona", la Peña Cadista "Per Sempre Cádiz", la Peña "Sevillistas en Barcelona" i la Peña del Granada CF de Barcelona. Futbol de qualitat no sabem si n'hi haurà gaire, però que donarem l'espectacle, segur. Seguim amb més actualitat: la setmana passada vam ser convidats per la Penya Eloi Amagat a la seva assemblea general, celebrada al Restaurant Can Marcos de Vilablareix, la seva seu. La presència del nostre president Pepe, el tresorer Javi i el secretari Fran va permetre oferir la nostra ajuda a aquesta associació amiga en el tema del registre al nou web de l'LFP i Aficiones Unidas per a comprar entrades pels partits que el Girona jugui com a visitant. Precisament aquest va ser un dels afers tractats en la darrera assemblea de la Federació de Penyes del Girona, duta a terme en la nova seu de l'organització, el Centre Cívic de Palau-Sacosta. A la reunió, en Cristóbal va presentar la seva junta directiva, a la qual desitgem la millor de les sorts al capdavant de la nau de les penyes blanc-i-vermelles. Sort precisament és el que esperem que tingui el Girona en el partit de diumenge contra l'Alcorcón, en el qual Juan Carlos Moreno dirigirà a la plantilla de manera interina (de moment). Sigui com sigui nosaltres, intentarem gaudir del dia amb el dinar que estem organitzant per commemorar les Festes de Sant Narcís que ara comencen, dates assenyalades per a tots els gironins. Bones fires a tothom!\nEnviat per Penya Immortal Girona a 11:53 Cap comentari:\nEnviat per Penya Immortal Girona a 12:44 Cap comentari:


Dimecres, 14 - Website of 3punt12!\n- Onzè acte: Showroom\n¡VAMOS!, diari esportiu on-line (Alejandro Gaitán, director; Anna Gumbau i Víctor Casellas, sotsdirectors)\nCobriran l'acte: Oscar Fraile\n¡VAMOS! és un periòdic esportiu on-line creat per uns estudiants de la FCB. Amb ell volem acostar-nos utòpicament al bon periodisme, combinant objectivitat amb opinions, sempre amb ètica i apartant conflictes de tota mena. El nostre objectiu és la imparcialitat i el desterro de les lluites polítiques i antiesportives. Com bé diu l’eslògan: “Somos el deporte”, així, sense més.\n- Dotzè acte: Mozaika, revista cultural (Mónica Buzali, Federico Szarfer, Manu Valentín i Daniel Wagensberg, membres de l’equip de redacció)\nMozaika és una jove revista temàtica cultural; però Mozaika busca ser més que una revista. Mozaika és un marc on broten, des de la diversitat, una rica amalgama de perspectives sobre els més diferents temes relacionats amb la cultura jueva. La nostra forma d'entendre el judaisme intenta ser dinàmica, moderna, adaptada als temps d'avui, i sobretot, implicada en la societat que ens rodeja\n- Tretzè acte: Notícies precuinades i llestes per a publicar\nCobriran l'acte: Andrea Gisbert\nLa moderna alquímia de convertir les informacions que interessen a les organitzacions en notícies al mitjans en l'era del low-cost informatiu.\nManuel Arroyo, director general de Televisió d Dorna Sports\nJosep Maria Miret, director de comunicació del RACC\nAlbert Roura, director de patrocini i comunicació del Palau de la Música\nDaniel Martí, professor de la FCB\n- Catorzè acte: Dos emprenedors-fundadors d’agències que un dia també van ser low\nCobriran l'acte: Alex Jover\nLa publicitat on line i new media és un extens territori encara per descobrir. Un pioner com en Gerard Olivé, és capaç d’anar conquerint dia a dia nous espais que engrandeixen la seva República a base d’innovació, creativitat i tecnologia combinades amb l’experimentació i el treball constants. Paradigma FCM és un exemple d’adaptació als nous temps d’una agència offline que ha sabut reinventar-se per continuar amb èxit cap al futur\nRafael Ferrater: Fundador de Paradigma FCM\nGerard Olivé, fundador i president de BeRepublic, 6a promoció FCB\nEduard Martín-Borregón, periodista, Cap de Comunicació de l'Associació ALBA, (FCB, 13a promoció)\n- Quinzè acte: De la marginalitat a l’èxit: animació i videojoc\nCobriran l'acte: Mireia Ibarzo\nDes de fa uns anys l’animació està sent reconeguda i valorada per la crítica, els festivals i el públic. De la mateixa manera les narratives audiovisuals i la interactivitat del videojocs han aconseguit atreure creadors cinematogràfics, públics i crítics.\nCarlos Guzmán, productor i fundador de Wakestudios, Alumni FCB 9a promoció\nJuanjo Sáez, novel·lista gràfic i creador d’Arròs covat\nLluís Anyó, professor FCB\n- Vuitè acte: Experiències de programes low-cost\nCobriran l'acte: Alba Adán i Alex Jover\nEl lowcost com a temps d’oportunitats i promoció de talent jove. Programes d’éxit, en ficció, entreteniment i documental.\nDani Arasanz, realitzador free lance, Alumni FCB 10a promoció\nMarc Crehuet, creador de la sèrie Pop-ràpid a C33,Alumni FCB 4a promoció\nRamon Masllorens, gerent de Minimal Films, productor d'Òpera en texans\nDimas Rodríguez, guionista de TVC, Alumni FCB 2a promoció\n- Novè acte: El futur del periodisme: edicions on line versus paper\nCobriran l'acte: Micky Cerdà i Maria Morató\nD’un temps ençà, fa l’efecte que el periodisme digital ha de liquidar el periodisme de paper, fet que la crisi encara ha accentuat més. El futur serà només digital? Sucumbirà el periodisme en paper o, ben al contrari, renaixerà? On line i paper són incompatibles o complementaris? Tres persones amb una intensa i llarga experiència en el periodisme cultural digital i convencional ens ajudaran a identificar i a interpretar els indicis del periodisme futur.\nCristina Fallarás, periodista, escriptora i directora de la web editorial sigueleyendo\nVíctor García, director de Rocket Magazine\nFrancesc Manuel López Chaves, periodista i director de Yolanda Muelas, directora de Metal Magazine(TVE)\nFrancesc Burguet, professor de la FCB\n- Desè acte: Creativitat anticrisi\nCobriran l'acte: Aleix Carreter\nPablo Alzugaray, president de Shackleton\nRamon Fondevila, professor de la FCB


Mascherano: "Messi va camí de convertir-se en una llegenda"\nEl jugador argentí ha parlat davant dels mitjans i, com la resta dels seus companys, s'ha desfet en elogis cap al Pilota d'Or. No obstant, ha dedicat gran part de la compareixença a reivindicar el joc d'equip del Barça.\n11/01/2013 - 14.00 Actualitzat 13/01/2013 - 09.03\nEl jugador del Barcelona Javier Mascherano ha comparegut en la roda de premsa prèvia al pròxim enfrontament de l'equip contra el Màlaga, en Lliga, i com han fet la resta de companys aquesta setmana s'ha desfet en elogis cap a Leo Messi, i ha apuntat que amb el temps els seus mèrits es podran analitzar amb més perspectiva.\n"Va camí de convertir-se en una llegenda. Avui dia, el fet que està en activitat i és tan jove potser no ens permet realment donar transcendència a tot allò que fa. Estem parlant d'un futbolista que amb 25 anys ha fet el que ningú no havia fet, guanyar quatre Pilotes d'Or", ha comentat sobre el seu compatriota.\nEl migcampista i central blaugrana ha destacat que el Barcelona és el millor planter en el qual ha estat, no només per Messi, sinó pel conjunt de jugadors que formen la plantilla. "He tingut la sort en la meva carrera de ser a grans equips, però aquest no té comparació amb els altres. No tinc cap dubte a dir que aquest és el millor de tots els equip en què he estat i segurament en què estaré", ha opinat l'exjugador, entre d'altres, de Corinthians i del Liverpool.\nMascherano s'ha felicitat de veure que altres jugadors han pres la responsabilitat en la faceta golejadora, com es va poder veure dijous contra el Còrdova, amb dos gols de David Villa i dos més d'Alexis, o el cap de setmana passat amb dos gols de Pedro contra l'Espanyol. "Òbviament, és superimportant, primer per la confiança d'ells, el bé que li fa a un davanter tenir aquestes ratxes de marcar. Més enllà que Leo sigui el millor del món, està clar que no pots dependre d'un sol home. Els altres davanters han demostrat la seva qualitat, tot i la dificultat que suposa marcar a cada partit."\nEl futbolista argentí també s'ha referit al futur de Víctor Valdés i Villa, el primer perquè encara no ha renovat i el segon perquè ha sonat per a diversos equips després de no establir-se a l'onze inicial per la seva greu lesió. "Són jugadors importantíssims, d'una trajectòria indiscutible, amb moltes batalles al damunt, molts èxits i, sobretot, amb una qualitat professional i humana molt important per al grup", ha afirmat.\nAglutinador com sempre, de la filosofia d'equip del Barça, Mascherano ha valorat que el conjunt pugui jugar igual de bé contra el Màlaga, amb suplents, que en un altre partit on s'hagi alineat l'onze de gala. "Més enllà del fet que tothom jugui bé, quan et falten alguns dels millors jugadors del món sempre ho has de notar, però l'important d'aquest grup és la compenetració. Cadascú ha de tenir clar el seu rol dins l'equip, no voler ser més del que ets i simplement fer la teva feina el millor possible quan et toca. Crec que la professió de futbolista es redueix a això."\nMascherano també s'ha posicionat respecte a l'absència de l'entrenador Tito Vilanova els últims dies ("sincerament, no té res de positiu"), i ha opinat que tot passa a un segon pla quan es parla de qüestions de salut i que el més important és deixar-lo tranquil i que es recuperi.\nFinalment, el futbolista ha dit que pot ser "una mica incòmode" enfrontar-se en pocs dies tres vegades al mateix rival, el Màlaga, que el Barça visita a La Rosaleda diumenge en Lliga i contra el qual jugarà en quarts de la Copa del Rei.\n"No hi ha excusa per caure en l'insult contra els àrbitres"\nArran de la sanció de cinc partits al madridista Sergio Ramos per dir "pocavergonya" a un col·legiat, Javier Mascherano ha opinat que els futbolistes estan avisats i que no poden caure en l'insult perquè incorreran en una severa sanció per part del Comitè de Competició.\n"Jo no sóc aquí per jutjar el que el Comitè decideix, però sí que puc dir que estem avisats: davant un error nostre o una acció, una paraula errònia o un insult no tindrem una excusa, perquè ho sabíem i ho sabíem amb els fets que han passat", ha manifestat.\nEl jugador ha reiterat que han d'estar preparats davant una situació com aquesta, que ha afectat aquest any tant entrenadors com jugadors.\nMascherano elogia Messi


Inici Clients Golden Visa\nATIPIKA BARCELONA disposa d’un departament de cerca de propietats per comprar, assessorem sobre quina és la millor opció per invertir i administrem la propietat, i també duem a terme totes les gestions com gestió comercial, redacció de contractes, sortides i entrades d’inquilins, control de pagaments i gestió integral.\nPer tal d’estimular la inversió estrangera, el Govern d’Espanya va decidir seguir el mateix camí que ja van adoptar en un altre moment altres països com Portugal i Xipre, introduint en la normativa la possibilitat d’obtenir un visat de residència per a inversors, que ja es coneix popularment com “visat d’or” o “Golden Visa”.\nL’objectiu d’aquesta normativa és estimular la inversió estrangera en el sector immobiliari.\nA aquest efecte, recopilem una sèrie de preguntes i respostes que són les més habituals.\n01. Qui pot optar a un visat de residència o GOLDEN VISA?\nQualsevol ciutadà estranger extracomunitari (no pertanyent a la Unió Europea) que vulgui invertir a Espanya, d’acord amb els requisits mínims d’inversió fixats en la normativa, i que compleixi amb les condicions generals següents:\nNo tenir antecedents penals a Espanya i als països on hagi residit durant els últims cinc anys, per delictes que preveu l’ordenament jurídic espanyol.\nNo figurar com a rebutjable en l’espai territorial de països amb els quals Espanya tingui signat un conveni en aquest sentit.\nTenir una assegurança pública o una assegurança privada de malaltia concertada amb una Entitat asseguradora autoritzada per operar a Espanya.\nTenir prou recursos econòmics per a ell mateix i per als membres de la seva família durant el període de residència a Espanya.\nAbonar la taxa per tramitació de l’autorització del visat.\n02. Quins són els requisits mínims d’inversió per optar a la denominada GOLDEN VISA per a la inversió en habitatge?\nL’adquisició d’un o més béns immobles a Espanya amb una inversió d’un valor igual o superior a 500.000 euros. S’han de tenir aquests 500.000 euros en efectiu i no tramitar cap hipoteca per aquest import. Es pot tramitar una hipoteca per a una propietat d’un import superior a 500.000 euros per la diferència.\n03. Pel que fa als immobles, puc comprar més d’una propietat?\nSí. Pot comprar més d’una propietat, sempre que la inversió conjunta en totes elles arribi a la quantitat mínima de 500.000 euros. A més a més, les propietats que s’adquireixin poden tenir caràcter residencial, turístic, rural, comercial o industrial.\n04. Es pot fer la inversió per mitjà d’una empresa?\nSí. La inversió es pot fer a títol particular o mitjançant una societat. En el supòsit que aquesta societat sigui estrangera, no pot estar registrada en un país que tingui consideració de paradís fiscal, d’acord amb la normativa espanyola.\n05. Quant temps dura el visat?\nEn un primer moment, la Visa que expedeixen les Missions Diplomàtiques i les Oficines Consulars espanyoles del país del sol·licitant permetrà la estada de l’inversor a Espanya, així com viatjar lliurement dins de l’àrea “Schengen” per un temps màxim d’un any.\nEn un segon estadi, s’estableix un nou permís de residència, la durada del qual serà de dos anys, renovables per uns altres dos anys, i que l’haurà de sol·licitar l’inversor un cop s’hagi fet la inversió i hagi transcorregut l’any de permís concedit inicialment, que serà concedit sempre que es mantingui la inversió per sobre de la quantitat mínima prevista de 500.000 euros.\nTranscorreguts 5 anys tenint la condició continuada de resident a Espanya, l’inversor podrà optar a la residència de llarga durada.\n06. Es pot llogar la propietat adquirida?\nSí. No hi ha restriccions pel que fa al règim d’arrendament.\n07. Es pot vendre la propietat adquirida?\nSí. L’immoble adquirit es pot vendre en qualsevol moment, tot i que si aquesta venda s’efectua durant els cinc primers anys des de la inversió, el sol·licitant no podrà renovar el permís de residència, tret que la venda es dugui a terme amb l’objectiu de comprar una altra propietat i es mantingui la inversió per sobre del llindar de 500.000 euros.\n08. El permís de residència està condicionat a un temps mínim de permanència a Espanya?\nCal viatjar a Espanya almenys un cop durant el període que dura l’autorització. A part d’això, no hi ha obligació de romandre un període mínim d’estada a Espanya, la qual cosa implica que els inversors poden mantenir la residència fiscal en un altre país, sense que això comporti la renúncia a la residència espanyola.\n09. Què passa amb la meva família?\nEl cònjuge i els fills menors de 18 anys (o fills més grans de 18 anys si són discapacitats) tenen la possibilitat de sol·licitar el permís de residència al mateix temps o després que l’inversor sol·licitant principal.\n10. Puc fer servir aquesta Visa espanyola per viatjar per Europa?\nSí. Aquesta visa permet transitar i beneficiar-se de la lliure circulació en l’espai “Schengen” durant un període màxim de 90 dies, en qualsevol període de 180 dies computats des de la data de la primera entrada. En conseqüència, a més a més de ser vàlida per a Espanya, la visa serà vàlida per transitar a Alemanya, Àustria, Bèlgica, Dinamarca, Eslovàquia, Eslovènia, Estònia, Finlàndia, França, Grècia, Holanda, Hongria, Islàndia, Itàlia, Letònia, Liechtenstein, Lituània, Luxemburg, Malta, Noruega, Polònia, Portugal, República Txeca, Suècia i Suïssa.\nPer a més informació, contacti amb INFO@ATIPIKA.COM, un dels nostres especialistes l’atendrà de manera personalitzada.


Results 1-10 of 55 (Search time: 0.012 seconds).\nOct-1999 Agenda dona. Octubre 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nJul-1999 Agenda dona. Juliol 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nJun-1999 Agenda dona. Juny 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nMay-1999 Agenda dona. Maig 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nApr-1999 Agenda dona. Abril 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nMar-1999 Agenda dona. Especial 8 de març 1999 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nDec-1998 Agenda dona. Desembre 1998 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\nNov-1998 Agenda dona. Novembre 1998 Centre Municipal d'Informació i Recursos per a les Dones (Barcelona); Direcció de Promoció Social i Comunitària; Gerència de Serveis Personals\n13 Direcció de Promoció Social i Com...\n13 Gerència de Serveis Personals\n55 Magazines and yearbooks


Quan la independència fa mal » Eva Piquer · escriptora -\nAcompanyes dos dels teus fills a l’estació de tren: se’n van d’excursió amb l’esplai, i surten des de plaça Catalunya a la mateixa hora (el tercer fill també se’n va a la muntanya, però surt des d’un altre lloc, i l’ha acompanyat el seu pare; i el quart fill encara no té edat per separar-se de vosaltres el cap de setmana).\nMentre espereu que arribin els monitors i la resta d’excursionistes, la filla de quinze anys et diu de mala gana que t’allunyis d’on són ella i els seus companys: només faltaria que algú descobrís que la nena té una mare. Et posaries a plorar, si no fos perquè el fill de vuit anys et demana que t’estiguis amb ell fins que se’n vagin cap a la via, i que sobretot no deixis de mirar-lo fins que desaparegui escales avall.\nL’objectiu d’educar criatures és que acabin sent persones independents. Però hi ha anhels d’independència que costen d’acceptar. Avui, a l’estació de plaça Catalunya, has entès una mica més Espanya.


a.e. xarxa: de maig 2009\nGornal Guadiana 4 Xarxa "A" 5\nÚltim partit de la temporada i victòria en un camp en que sempre havíem sortit derrotats.\nPerò evidentment els tres punts eren al de menys ja que els deures ja els teníem fets els dos equips, i això va ser decisiu perquè es veiés el partit que es va veure. Potser per l'espectador o per el jugador va ser un mal partit però com a entrenador vaig treure conclusions positives.\nI es que va ser el primer partit que vam jugar de cinc, lluny de la pressió d'haver de mirar el marcador i tenint en conte que no ho havíem practicat gaire cal dir que l'equip va respondre força bé malgrat que alguns no hi estàvem gaire conforme. En certes fases vam moure la pilota amb rapidesa i van acabar jugada evitant la contra rival. Cal dir que encara queda molt camí per a fer però la primera passa ( la més difícil) ja està feta.\nAcabem la temporada doncs, ara toca un període de reflexió per a valorar entre tots aquest any i per a preparar els ciments del Xarxa'09-10.\nPer un altre escrit les conclusions de l'any.\nXARXA"A" 6 SANTA PERPÈTUA 4\nObjectiu assolit: EL TITÀNIC seguirà navegant un any més a preferent catalana.\nI és que desprès d'un any complicat a falta d'una jornada s'han decidit els tres equips que perdràn la categoria: amb l'SPE, Aluminios i Can Cuyàs seràn els que perdin la categoria i juguin l'any vinent a primera. Finalment ens sobran punts i la màgica suma de quaranta que hom es va possar com a meta final haurà estat exagerada. Però cal dir que haver-la assolit aquesta setmana dóna un plus de felicitat afegit.\nHi haurà qui no hagi patit en cap moment per a la salvació de l'equip, però vull recordar que vam acabar la primera volta amb 16 punts. Si haguèssim signat els mateixos punts en aquesta segona volta ara estaríem a falta d'una jornada en una situació molt i molt delicada, l'equip ha fet 24 punts a falta d'un partit,això deixa constància de que em tingut una clara progressió.\nPerò temps hi haurà per fer un anàlisi de la temporada, de moment cal disfrutar de la permanència.\nDel partit del dissabte:\nDeixant clar que qui marca gols, fa jugades, para xuts i guanya els partits són els jugadors i que d'ells és el mèrit dels tres punts del dissabte, ara i que no serveixi de precedent amb tirarè floretes a la meva persona: Moltes coses penso, moltes altres les dic i bastantes les repeteixo (i ja tinc qui m'ho recorda) i una de les coses que més insisteixo és en la preparació i la disposició física i mental d'abans del partit (altrament dit escalfament) crec que els jugadors que van participar en els dos últims partits abans del dissabte i amb el d'aquest, estaran d'acord amb mi que la disposició d'aquest últim va ser molt diferent, així que, amb consonància amb aquest fet, la nostra primera part va ser molt diferent que ens últims partits. (4-0) amb intensitat defensiva i amb unes contra molt ben fetes.\nGràcies a la primera part vam poder guanyar el partit, a la segona, l'equip rival (molt bon equip) ens va apretar molt, però l'equip va ser conscient del que es jugava i van lluitar fins el final per a conservar la ventatge.\nSi altres cops des d'aquí he criticat i amb raó la falta d'intensitat d'alguns, del partit del dissabte no en tinc cap queixa.\nAixí doncs, en nom del qui dirigeix l'entitat: Gràcies i felicitats\nCLASIFICACIÓ XARXA "A" j-29\nJa teniu la classificació actualitzada a la nostra web.\nXARXA "A" 3 CERVELLÓ 4\nEl dissabte vam perdre una excel·lent oportunitat de assegurar matemàticament la permanència i a falta de dues jornades seguim depenen de nosaltres mateixos però em de guanyar un dels dos partits complicats que ens queden.\nHem perduts els dos últims partits contra rivals que ja tenien la feina feta aquest any i sense cap tipus de pressió, rivals que ens han guanyat merescudament per joc, per oportunitats per motivació, per concentració i per sobretot per ser un equip.\nI això últim és el que més em preocupa, no podem viure de jugades aïllades, d'accions individuals, i no podem perquè tenim pocs jugadors que ho puguin fer, l'èxit o el fracàs d'aquest equip està en el col.lectiu tal i com s'ha demostrat aquesta temporada.\nDel partit del dissabte destacar la feina dels dos porters ( ens vam mantenir amb opcions fins al final) destacar l'encert d'Àxel amb els tres gols i com sempre l'entrega dels de sempre, per altre banda amb reitero amb les paraules de la setmana passada i amb les dites al vestuari.\nPotser ens salvarem, crec que ens salvarem i evidentment sóc de les persones que més ho desitja però a quin preu? tant de bo, dissabte contra un dels rivals més en forma i que lluita per la segona plaça tornem a veure el col.lectiu, potser així podrem definitivament salvar el Titànic.\nPD: Classificació actualitzada a la web:


23 març 2019 12:02\nL'antiga entitat ciclista, bressol de la vida política, cultural i esportiva del poble, compleix un segle d'història\nElena Ballestero | 05 desembre 2010\n"El Club és més que una societat. Forma part del paisatge i de la idiosincràsia del nostre poble". El president del Club Pollença, Antoni Ferragut, defineix així la història d'una societat que compleix un segle d'història, un club que ha estat el germen de la vida social, política, esportiva i cultural de Pollença durant els darrers cent anys, niu de batles i regidors (des de l'any 1972 fins ara, tots els seus presidents, a excepció de Miquel Ripoll, han estat regidors o exregidors) i que en l'actualitat continua tenint un pes important.\nEl Club celebra el centenari amb una exposició commemorativa, comissariada pels historiadors Pere Salas i Margalida Cànaves i que estarà oberta fins al pròxim dia 15 de desembre.\nEncara que va néixer amb un caràcter apolític i així consta en els estatuts, el Club Pollença ha tingut i té molt a dir en la vida política i social de Pollença. El caràcter liberal conservador amb què va néixer el 1910 li va permetre sobreviure al franquisme, fins al punt de mantenir prou independència per fer cursos de "mallorquí" el 1967, en plena dictadura, i obrir les seves instal·lacions a figures emblemàtiques de la cançó protesta com Raimon, Juan Ramón Bonet i fins i tot Serrat.\nA finals del segle XIX, era habitual la formació d'associacions recreatives i esportives als diferents pobles de Mallorca, bressol dels autèntics moviments socials, immersos en ple procés de modernització. El 7 de juny de 1910 s'aprovaren els estatuts del Club Ciclista Pollencí, en teoria una agrupació esportiva que el 1930 adoptava la denominació actual: Club Pollença, el qual es convertí en el centre de la vida cultural, esportiva, lúdica i, per què no, política de Pollença.\nEl club consta avui de 1.050 socis, dels quals només un deu per cent són dones. Continua tenint un pes important en la societat pollencina.


Un canvi d’època – Candela López Tagliafico\n19 de Maig de 2020 /in Blog /by Candela López\nEstem vivint una situació excepcional. La pandèmia ha desencadenat una crisi sanitària, social i econòmica que ens ha obligat a prendre mesures excepcionals. Els ajuntaments, com a administració més propera a la ciutadania, hem estat una peça clau per garantir el confinament, aconseguir que tothom tingui les seves necessitats més bàsiques cobertes i canalitzar l’allau de solidaritat que hem viscut.\nAlguns auguren una època de canvis per adaptar-nos a una nova normalitat. A mi m’agrada afirmar que estem en un Canvi d’Època. Em nego a acceptar la realitat anterior com una realitat a restaurar. Perquè una societat on hi ha precarietat, les desigualtats creixen i l’emergència climàtica s’agreuja no pot ser normal. Ara tenim una oportunitat per repensar i reconstruir la nostra societat.\nCada dia sentim el patiment dels treballadors i treballadores a l’espera de cobrar els ERTOs, de les dificultats que passen els nostres comerciants, restauradors o autònoms i hem vist com les llistes d’atenció dels serveis socials s’han disparat. Davant això, ara és el moment d’una reconstrucció econòmica, social i sostenible. Cal enfortir el teixit econòmic i social de la ciutat, reforçar els nostres sistemes de salut i de cures, avançar cap a la transformació digital de l’economia i polítiques valentes per afrontar l’emergència climàtica –aprofitant les aliances amb la UPC i els centres de recerca. I tot plegat, sense oblidar la conciliació i el paper dels infants, del jovent i de la nostra gent gran. Cal repensar la ciutat, i això implica també pacificar els espais públics i guanyar espai per als vianants i la bicicleta.\nHem de plantejar un nou començament per a Castelldefels i fer-ho mitjançant el diàleg, el consens, l’acord i el compromís de tothom. Unes eines imprescindibles per al canvi, que com segur que heu sabut, no s’han tingut en compte per preservar l’acord de govern al nostre Ajuntament, provocant la sortida de Movem En Comú Podem del govern després que l’alcaldessa decidís trencar l’acord de govern de forma unilateral.\nAixò marca també un canvi d’època per a nosaltres, sense aferrar-nos a les nostres cadires, però sense oblidar qui som i per què som aquí. Amb la responsabilitat de saber trobar l’espai des d’on poder ser més útils per a la ciutadania a cada moment. Per això continuarem treballant en les nostres prioritats, i les de 4.330 veïns i veïnes que van confiar en nosaltres. Seguim!\nhttp://www.elblogdecandela.org/wp-content/uploads/2020/05/PleCandela.jpeg 750 1334 Candela López http://www.elblogdecandela.org/wp-content/media/candela.png Candela López2020-05-19 10:21:072020-05-19 10:21:50Un canvi d'època\nSom les dones Per què s’ha trencat l’acord de govern?


Preparación al parto y nacimiento | Avantmèdic\nDesearia solicitar cita con un especialista en Preparación al parto y nacimiento\nEl naixement d'un fill representa un important canvi en diversos aspectes de la vida de la dona i de la seva parella. En general i sobretot en el cas de les dones primerenques, l'embaràs i el naixement d'un nounat generen moltes pors, dubtes i inseguretats que cal fer desaparèixer per procurar el benestar de la mare, de la seva parella i del nadó. És important que els futurs pares, considerin l'embaràs com un procés natural que s'ha de viure amb plaer, satisfacció i amb expectativa de canvis positius.\nTot i així, l'embaràs, el part i el puerperi no són situacions exemptes de riscos. Per això, si aquests perills o problemes es detecten a temps, es poden reduir i resoldre adequadament.\nLa finalitat de la preparació és ajudar-vos a conèixer el que resta del vostre embaràs, el que succeirà durant el part, i el que passarà quan neixi el vostre fill. Penseu que com més informats esteu, més tranquils i segurs us sentireu davant d'aquesta experiència de vida.


"Arenys s'ho mereix". La regidoria de Serveis de l'ajuntament d'Arenys de Mar ha endegat una campanya d'informació i sensibilització ciutadana respecte als contenidors de brossa. Per fer atractiva la campanya s'ha escollit l'slogan "Arenys s'ho mereix". L'ajuntament vol conscienciar als veins que siguin curosos al llençar les escombraries i recorda que els horaris per fer-ho és de 8 a 10 del vespre.\nL'Institut d'Arenys de Munt es dirà Domenec Perramon. L'ajuntament ha acordat que l'Institut de secundària d'Arenys de Munt porti el nom del poeta Domènec Perramon. Tot i ser nascut a Canet, Domènec Perramon va estar molt vinculat a Arenys de Munt. La proposta ha satisfet a totes les opcions polítiques municipals.\nCrema de la Bota. Aquest capvespre es fa la tradicional crema de la bota davant de l'església de Santa Maria. Aquesta celebració commemora la consagració de l'església parroquial, un primer pas per la segregació del barri mariner d'Arenys.\nI a Canet avui és la festa del patró. A la tarda hi ha concert a la Plaça Macià, a les 7 de la tarda, a càrrec de l'Orquestra Meravella. A 2/4 d'11 de la nit, a la platja, davant de la Riera es fa el Castell de Focs d'Artifici. Tot seguit, davant l'Ajuntament, a les 11 de la nit, hi ha serenata amb la Meravella. I la mateixa orquestra a a 2/4 de 12 de la nit, fa el ball de Festa Major a l'envelat.\nEls Gegants van a la festa major de Canet Els Gegants d'Arenys van, aquesta tarda, a la cercavila de la festa major de Canet. Els gegants es concentraran, a partir de les 5, a l'entorn de l'església i la cercavila es previst que comenci a les sis de la tarda. La Festa Major de Canet dura fins demà, diada de Sant Pere. El popular periodista Xavier Sardà, presentador de Crónicas Marcianas, i veí de Canet va fer el pregó d'inici de la Festa Major. Gran part de l'equip marcià de Telecinco és originari o viu a Canet.\nEls nous cinemes obren portes. Aquest cap de setmana comencen les projeccions regulars a sis sales de les vuit del nou multicines Cinemes Arenys. L'alcalde Miquel Rubirola, que va assistir a la inauguració oficial del nou edifici, ahir al vespre, va fer un recordatori a tots els "qui van treballar i dedicar el seu esforç a la fàbrica MUVISA". En dos anys l'antic solar de la MUVISA s'ha reconvertit, completament, de fàbrica de moles a centre de serveis i allotja un centre comercial Caprabo, i quatre establiments de restauració entre els quals hi ha el MacDonals i Pans&Company. Els títols que es projectaran aquests primers dies són: La Sirenita, Primary Colors, Deep Impact, El final de la violencia, Mucho más que amigos, El Gran Lebowsky i Torrente, el brazo tonto de la ley. Els cinemes, quan obrin les vuit sales, tindran una cabuda total de 1154 butaques, la capacitat de les sales oscila entre les 115 i les 174 localitats. Les dues sales que encara no s'han obert incorporaran el sistema de so THX creat per la Lucasfilm, la companyia de George Lucas. A Internet podeu consultar un estudi de Kenny Bellew sobre aquest sistema d'àudio.\nAturat el canvi de circulació d'Arenys de Munt. L'Ajuntament ha contractat a l'empresa Formaplan per rebre assessorament i reestudiar un nou pla de circulacó al municipi. Per aconseguir el consens ciutadà també s'ha creat una comissió per debatre el pla. Aquestes dues iniciatives es vana cordar al darrer Ple i pretenen posar pau a la forta polèmica que va crear l'anunci d'un imminent canvi de circulació a la riera. L'oposició, Arenys de Munt 2000, diu que al contractar Formaplan l'equip de govern només busca arguments tècnics que justifiquin la seva decissió.\nSANTiago Herce no s'atreveix amb Sant Joan. El Partit Popular no va fer cap pregunta al Ple ordinari per demanar aclariments de l'espectacle 'Perfomance a les Tres'que va fer-se en un entremig de la Revetlla de Sant Joan. Aquest espectacle el va presentar el mateix grup que va provocar la polèmica de l'Arribada del Carnestoltes i s'hi representava una violació i alguns dels actors anaven nus. El regidor del Partit Popular, Santiago herce, va anunciar la mateixa nit de la revetlla que portaria el tema al Ple. Durant tot el dia d'ahir va haver-hi diverses reunions entre els membres de l'equip de govern (CIU i PP) i entre la regidoria de Cultura i els organitzadors de la festa de Sant Joan. Finalment es va imporsar el sentit comú i l'aigua no va arribar al riu. Al Ple es va aprovar el projecte de de rehabilitació de l'edifici Calisay, el mes passat el ple va aprovar el pla d'usos. I també va aprovar-se la requalificació urbanística de l'antiga panificadora.\nInauguració dels nous cines. Aquesta tarda, a partir de les vuit del vespre, es farà l'acte oficial d'inauguració de Cinemes Arenys. Les projeccions regulars començaran demà a sis sales de les vuit que té el nou edifici. Els títols que es projectaran aquests primers dies són: La Sirenita, Primary Colors, Deep Impact, El final de la violencia, Mucho más que amigos, El Gran Lebowsky i Torrente, el brazo tonto de la ley.\nViatge amb el vaixell-correu de Noruega. La Hillary McAuley i en Joaquim Casals expliquen aquesta tarda, 2/4 de 9 a la Biblioteca, el seu viatge pels fiords noruecs a bord d'un vaixell-correu. Aquesta és la tercera conferència de la Mostra de Viatges.\nPregó marcià a Canet El popular periodista Xavier Sardà, presentador de Crònicas Marcianas, i veí de Canet, farà aquesta nit, a les 10, el pregó de la Festa Major de Canet de Mar. Gran part de l'equip de Crònicas Marcianas són de Canet i avui seran els convidats distingits per l'alcalde Rovira. Tot segiut del pregó hi començarà la Nit de Marxa amb l'Orquestra CIMARRON, a l'envelat de la platja (i l'entrada gratuïta). Dissabte, hi ha el ball de Festa Major amb la Orquestra BLANES i LA SALSETA DEL POBLE SEC (a 2/4 de 12 de la nit).Els Gegants d'Arenys participaran a la cercavila que es fa diumenge a la tarda pels carrers de Canet.\nPle Municipal Ordinari i anunci de polèmica. Encara que fora de la data de convocatòria ordinària l'Alcalde ha convocat, per aquesta nit, el ple ordinari de del mes de juny. Aquest fet pot considerar-se un acte de bona voluntat, per part de l'equip de govern, davant les acusacions de l'oposició de no donar-los l'oportunitat de parlar als plens. A l'ordre del dia hi ha el projecte de de rehabilitació de l'edifici Calisay, el mes passat el ple va aprovar el pla d'usos. També es porta al ple la polèmica requalificació urbanística de l'antiga panificadora.\nA l'apartat de precs i preguntes el Partit Popular ha anunciat que demanarà aclariments de l'espectacle 'Perfomance a les Tres' que va fer-se en un entremig de la Revetlla de Sant Joan. Aquest espectacle el va presentar el mateix grup que va provocar la polèmica de l'Arribada del Carnestoltes, ara la polèmica pot revifar-se. El muntatge simbolitzava una batalla entre les forces del bé i del mal. La metafora partia d'una violació per part de l'individu maligne i posteriorment hi havia una lluita dels bons en favor de l'ultratjat. Alguns dels actors anaven nus.\nConcurs de Fotografia Avícola. Fins al trenta de juny hi ha temps per presentar-se al concurs de fotografia convocat per la revista Selecciones Avícolas que edita l' Escola d'Avicultura d'Arenys. La temàtica del concurs, lògicament, és avícola.\nLa Revetlla Virtual. Fins a ...( ves a saber!) durarà la Revetlla Virtual que es fa a VilaWeb. Si no heu sortit de casa, si arribeu de Revetlla, si encara hi sou treieu el cap per la Revetlla Digital. Abans de la mitjanit de Sant Joan ha començat la gresca digital a les pàgines de VilaWeb. La La Salseta del Poble Sec són els musics convidats i la Festa sembla que encara no acaba. A la Revetlla d'Arenys la Salseta ha començat a gravar el disc que tenen previst editar per celebrar els 20 anys de la banda. Durant tot aquest estiu faran enregistraments als principals concerts que facin per fer un recopilatori que tindrà com especial atractiu el directe".\nLa Salseta començarà a gravar un nou disc a la Revetlla d'Arenys. La Salseta del Poble Sec ha anunciat que al concert de la Revetlla d'Arenys començarà a enregistrar el disc que tenen previst editar per celebrar els 20 anys de la banda. Segons ha dit, a VilaWeb-Arenys, Salvador Escribà, cantant i líder del grup, "durant tot aquest estiu estarem fent enregistraments al principals concerts que fem i a finals d'estiu muntarem aquest recopilatori que tindrà com especial atractiu el directe". La Revetlla d'Arenys és una cita obligada per la Salseta que hi toca des de fa quinze anys.\nAquesta tarda ja començaran a muntar les primeres parades de la Fira del Solstici que varia part del seu emplaçament i estarà situada a la Riera, entre el carrer Ample fins a la Placeta. La fira de productes artesanals s'inaugurarà demà a la tarda i durarà fins al vespre de Sant Joan. Durant el cap de setmana la Fira Màgica i els actes paral·lels que s'organitzaven ha tingut un important èxit d'assistència.\nA Internet, a l'entorn de VilaWeb, també es prepara una Revetlla Virtual que tindrà molts elements arenyencs. Per ara podeu visitar l'espai on es farà la festa.\nIncendi a L'Ateneu. A quarts de sis de la tarda, hi ha hagut un petit incendi a l'Ateneu Arenyenc. El foc s'ha produit als serveis de dones de la planta baixa on s'ha cremat el secador de les mans. La zona dels serveis i el vestíbul de l'entitat ha quedat ple d'un fum molt dens i negre. Un camió del Parc de Bombers d'Arenys s'ha desplaçat fins a l'Ateneu i han acabat d'apagar el foc que ja havia estat sufocat amb un extintor. La causa del foc se suposa que ha estat motivada per una fallada elèctrica de l'aparell.\nAquest migdia a l'Ateneu s'ha inaugurat una exposició de fotografies d'Arenys fetes de Fina Casanova. L'exposició estarà oberta fins el dia 5 de junt. Fina Casanova també es coneguda pels artícles que escriu, amb el pseudònim de Gavina Tula, a la revista l'Agenda\nControls policials als gossos. La Policia Local destinarà un agent a patrullar els carrers d'Arenys per vigilar, advertir i, si cal, sanccionar als propietaris de gossos que incompleixin l'ordenança muncipal de tinença d'animals domèstics. A Arenys hi ha censats un miler i mig de gossos i els excrements que produeixen al carrer són un dels elements reiterats de polèmica entre veins. El regidor de sanitat, José Antonio Sánchez Zamorano, han anunciat que properament s'instal·laran 20 contenidors de bosses per recollir els excrements.\nNúvols, mar i l'encís de Sinera. Amb aquest títol tant suggerent s'inaugura aquest migdia, a l'Ateneu Arenyenc, una exposició de fotografis d'Arents fetes per Fina Casanova. L'exposició estarà oberta fins el dia 5 de junt. Fina Casanova també es coneguda pels artícles que escriu, amb el pseudònim de Gavina Tula, a la revista l'Agenda\nPremiada a la Mostra Literària del Maresme. L'arenyenca Marta Pérez i Verge, alumne del Col.legi Cassàha obtingut l'accessit en la modalitat de prosa, grup de 10- 12 anys, de la Mostra Literària del Maresme. La Marta Pérez ja havia guanyat el primer premi a la Mostra d'Arenys amb el seu text "Els invents de l'avi".\nEls xoriguers ja volen i estrenen pàgina web. Un dels tres polls de xoriguer ja ha volat fins al campanar gran de l'església de Santa Maria. Tots tres no van parar de voltar d'un costat a l'altre del campanar petit durant les seves primeres hores en llibertat. Els projecte de reintroducció dels xoriguers a Arenys, impulsat pels biòlegs arenyencs, Pere Alsina i Enric Badosa, ja té una pàgina web a través de la qual s'informarà de tot el procés d'adaptació de les aus. A la pàgina ja es pot veure una fotografia dels tres ocells quan encara eren a la gàbia.\nIndependement de les primeres classes de vol dels xoriguers, divendres al matí, l'Enric Badosa, va retornar al seu niu dos polls de gamarús que havien caigut d'un plataner de la Riera. La troballa dels dos ocells al mig de la Riera va fer que un equip del Servei de Protecció de la Natura de la Guardia Civil, es desplacés a Arenys per fer-se'n càrrec. La intervenció de l'Enric Badosa, que des de feia unes setmanes feia un seguiment del niu, va permetre saber on calia tornar els polls i ell mateix els va pujar al niu.\nAprenent a volar sobre Arenys. Els tres polls de xoriguer, que des del cap setmana passat són al campanar petit de l'església de Santa Maria poden començar a volar les properes hores. Aquesta nit, els dos biòlegs arenyencs, Pere Alsina i Enric Badosa, els han obert la gàbia on eren durant aquests primers dies d'aclimatació al nou entorn. A partir d'ara, quan s'atreveixin, podran fer el salt al buit i començar a fer les primeres volades sobre Arenys. Amb aquesta acció els dos biòlegs pretenen aconseguir reintroduir el xoriguer a Arenys de Mar. També us recomanem aquesta altra pàgina que explica com són els xoriguers.\nCasualment, ahir al matí, l'Enric Badosa, va retornar al seu niu dos polls de gamarús que havien caigut d'un plataner de la Riera. La troballa dels dos ocells al mig de la Riera va fer que un equip del Servei de Protecció de la Natura de la Guardia Civil, es desplacés a Arenys per fer-se'n càrrec. La intervenció de l'Enric Badosa, que des de feia unes setmanes feia un seguiment del niu, va permetre saber on calia tornar els polls i ell mateix els va pujar al niu.\nAl marge d'aquestes notícies L'Enric Badosa parlarà sobre Panamà i el turisme verd, aquest vespre (2/4 de 9) a la Biblioteca, al cicle de xerrades de la Mostra de Viatges.\nLa urbanització de la Riera.L'Ajuntament presenta públicament, aquest vespre als Seràfics, el projecte d'urbanització de la Riera. D'aquesta manera s'inicia el procés de discussió popular sobre la proposta el·laborada pels arquitectes Batlle i Roig. El primer trimestre de l'any vinent es previst que es faci una consulta a cent arenyenc elegits aleatoriament.\nProtegint la posidònia. Al Port de Mataró ja hi ha els primers blocs de formigó dels esculls que han de protegir els prats de posidònia del Maresme. Aquest projecte preveu posar 584 blocs de formigó i ferro per evitar que la pesca d'arrossegament il·legal malmeti els prats situats entre Arenys i Mataró i els del davant de Malgrat. Aquest projecte es impulsat pel Ministeri d'Agricultura, Pesca i Alimentació que invertirà més de cent milions de pessetes en la seva execució. La posidònia oceànica és un element importantíssim en l'ecosistema marí.\nUna bruixa anuncia el Sant Joan. Ja ha sortit al carrer el programa d'actes de Sant Joan que edita la comissió organitzadora de la festa. Una bruixa, volant amb la seva escombra, és la portada de l'edició d'aquest any. Els actes de Sant Joan començaran aquest dissabte amb la Fira Màgica que promet ser espectacular amb demostracions i rituals. La Salseta del Poble Sec tornarà a tocar, un any més, la Nit de Sant Joan. Si no teniu el programa de festes podeu demanar-lo o recollir-lo a El Set-ciències.\nOrnitologia urbana. Els biòlegs arenyencs Pere Alsina i Enric Badosa estan impulsant dues accions de protecció del medi a dins del nucli urbà d'Arenys. Des d'aquest cap de setmana tres polls de xoriguer, un tipus petit de falcó, viuen al campanar d'Arenys. Durant uns dies els tres xoriguers estaran reclosos en una gàbia i passat aquest temps d'adaptació començaran a fer les seves primeres volades sobre Arenys. Els dos biòlegs pretenen aconseguir reintroduir el xoriguer a Arenys de Mar.\nSimultàniament Alsina i Badosa estan el·laborant un cens de nius d'orenetes a Arenys de Mar. La primera fase d'aquest cens tracta de detectar els nius d'orenetes que són visibles des del carrer però els biolegs demanem la col·laboració ciutadana per poder censar aquells nius que són en llocs d'accés difícil o a dins de cases. Properament per poder col·laborar amb aquests projectes i conèixer més informació de com es desenvolupen es crearan unes pàgines des de la Web d'Arenys\nMés webs arenyenques. L'arenyautes Joan Carles Martín continua treballant les seves pàgines web amb un peculiar accent personal. Ara ha creat l'espai La Gamuza - La Gamuss. És una creació l'espai dedicat a l'Escut d'Arenys el·laborat a partir d'un treball escolar fet amb la seva filla.\nEl Joan Maragall estrena web. El Col·legi Públic Joan Maragall ha presentat la seva web en el marc de la festa de fi de curs que s'ha celebrat aquest cap de setmana. Durant tota la tarda, s'han fet diverses activitats al recinte de l'escola amb una gran participació d'alumnes i pares La nova web de l'escola explica com es el centre, la seva història i les activitats que s'hi duen a terme. L'APA també té un espai propi dins de la web. La voluntat del col·legi és mantenir, a través de la web, un canal informatiu constant i que aquest nou espai digital serveixi als nois i noies per descobrir Internet.\nEl col·legi Cassà és l'altre escola arenyenca que ja té un espai a la web.\nMés premis per l'Institut Tres Turons. Núria Bertran i Fina Asenjo, alumnes de l'Institut Tres Turons, han guanyat un dels premis Ecopropostes de Medi Ambient que promou Ràdio Marina. Els premis els va entregar, ahir, el conseller de Medi Ambient, Joan Ignasi Puigdollers. La proposta guanyadora feta per les alumnes arenyenques es la de millorar les platges creant una pantalla verda amb tamarius, típic arbust mediterrani.\nPasseig Marítim cap a Canet. L'alcalde de Canet vol impulsar un projecte per perllongar el passeig marítim de Canet fins al Port d'Arenys. D'aquesta manera la platja de Cavaió tindria un gran passeig que uniria les dues poblacions i facilitaria l'accés a les platges d'aquesta zona. La proposta caldrà definir-la en un projecte conjunt i, sobretot, trobar el finançament. El passeig de Canet es va construir l'any 92 i va ser dels primers de la comarca.\nSense tenir candidats el PSC anuncia primàries per la tardor. L'executiva local del PSC vol que la renovació sigui un dels principals atractius de la seva candidatura a les eleccions municipals de l'any vinent. El periodista arenyenc Antoni Esteve és un dels noms que s'ha barrejat per ser cap de llista malgrat que, segons Santi Fontbona, primer secretari local, "també hi ha altres possibilitats" i aposta decididament per les primàries. La plaça d'Arenys i la de Pineda són objectius claus per l'executiva comarcal socialista. El PSC maresmenc vol recuperar l'escó de l'Alt Maresme a la Diputació de Barcelona.\nViatjar amb Internet. Com preparar les vacances mitjançant els recursos que hi ha a Internet és l'objectiu de la primera de les xerrades de la Mostra de Viatges que organitza l'Ajuntament. El periodista Oriol Ferran explicarà com fer servir Internet per preparar unes bones vacances i pels qui no tinguin temps o pressupost com gaudir dels recursos turístics o culturals que ofereix Internet viatjant de servidor en servidor.\nVaga de rodalies. Renfe ha assegurat que a les hores punta mantindrà el 75% del servei de rodalies malgrat la vaga que ha convocat la CGT. El serveis mínims preveuen que de les 6 a les 9 del matí, de les 2 a les 4 de la tarda, i de 2/4 de 7 a 2/4 de 9 del vespre circulin el 75 % de convois. Durant la resta del dia ho faran el 50%.\nL'Aixa renova la web. El Cor L'Aixa ha refet el seu espai a Internet, integrat a la Web d'Arenys. Entre les novetats que s'hi han afegit hi ha una fotografia del cantaires i l'Agenda actualitzada de les properes actuacions que té previstes aquesta formació coral arenyenca..\nEl PP demana el peatge de franc. El grup municipal del PP de de Mataró ha proposat que el 2 de juliol de l'any vinent, quan faci trenta anys de la inauguració de l'autopista de Montgat a Mataró, els usuaris no paguin peatge. Els populars volen que l'Ajuntament es diregeixi a Acesa, concessionària de l'A-19, per tirar ensdavant aquesta idea i proposar-los altres activitats de commemoració de l'aniversari de l'autopista.\nLes Activitats d'Estiu. Amb les ja tradicionals cues per escollir sense problemes de places s'han obert, aquest matí, les inscripcions a les activitats d'estiu promogudes per l'Ajuntament. Les inscripcions es fan al Punt d'Informació Juvenil, al carrer Ample, de 10 a 12 del matí i de 6 a 8 de la tarda. Els cursos de natació són els que ofereixen més places però també són els més sol·licitats i els que creen més espectació per poder escollir els horaris. L'oferta municipal inclou una vintena d'activitats esportives i culturals.\nA la recerca d'un local. El Centre Excursionista d'Arenys de Mar (CEAM) i la penya Apa Anem-hi han demanat poder disposar de la sala Lloveras quan es traslladi la sala d'exposicions al Calisay. Aquestes dues entitats esportives no han aconseguit un espai per ubicar-hi el seu local social ni al pavelló d'esports ni a la recent distribució del Calisay.\nUn pas de vianants entre Arenys de Munt i Arenys de Mar. El grup de l'oposició Arenys de Munt 2000 ha reclamat al seu equip de govern que treballi per recuperar el pas de vianant amb Arenys de Mar, desaparegut després de les obres de l'autopista. L'oposició arenyenca demana que es faci un informe jurídic per saber quines accions es poden inciar. La concessionària Acesa dona l'obra dels accessos per acabada i no preveu resoldre l'antic pas natural per la zona de la riera. L'ajuntament d'Arenys de Munt havia proposat un pas per vianants pel costat de l'entrada de Can Jalpi. L'ajuntament d'Arenys de Maraposta per la proposta dels arquitectes Batlle i Roig de fer un carril bici pel costat de llevant. Segons l'ajuntament d'Arenys, l'alcalde Miquel Rubirola, té pendent d'una entrevista amb el director general d'Acesa, Josep Manuel Basañez, per parlar, netre d'altres, d'aquest tema.\nEls nous cinemes. Cines Arenys ha confirmat que la data d'inauguració de sis de les vuits sales que estan acabant d'acondicionar serà el proper 26 de juny. La primera sessió es farà a les sis de la tarda, del 26 de juny, i encara no han concretat quins seran els primers títols que es projectaran. Els promotors dels cinemes esperen tenir entre 3000 i 4000 espectadors setmanals. Els dies laborables hi haurà sessió a les 6, 8 i 2/4 d'11 de la nit, a l'estiu també hi haurà una sessió a les 4 de la tarda. Els caps de setmana també es previst fer sessions golfes a la 1 de la matinada. Les dies sales restants s'obriran d'aquí uns mesos, quan s'hi hagi instal·lat l'equip de so THX.\nReforç policial per l'estiu. L'Ajuntament d'Arenys demanarà a la Delegació del Govern de l'Estat i a la Generalitat que aportin els efectius policials necessaris per vetllar per la seguretat ciutadana els mesos d'estiu. Les poblacions de l'Alt Maresme no tenen prous efectius quan s'incrementa notablement el nombre de forasters i ho han de resoldre reforçant el nombre d'agents locals.\nAcabar el Polígon Industrial d'Arenys de Munt. La urbanització dels sectors del Poligon del Torrent d'en Puig que encara no tenen ni paviment, ni enllumenat, costarà uns 73 milions de pessetes. L'Ajuntament ja ha aprovat aquesta obra i ha sol·licitat una subvenció de 20 milions de pessetes a la Generalitat. El principal sector beneficiat per aquest projecte són els carrers de l'entorn de Can Bernat.\nRecordeu de marcar el 93. Aquesta matinada ha entrat en vigor el nou sistema de numeració de Telefònica que afecta a les trucades que es facin a la mateixa demarcació. En el cas de les trucades de la demarcació cal marcar sempre el 93 davant de l'antic número de l'abonat. Les trucades des de l'estranger també incorporen el 9 darrera del 34, prefix internacional d'Espanya.\nPreparar les vacances a la Viatgeteca. Aquesta tarda obre portes la Viatgeteca un servei de les regidories de Joventut i Cultura que funcionarà, durant tot el mes de juny, amb l'objectiu de facilitar la preparació de les vacances d'estiu. La Viatgeteca reuneix un important fons documental turístic i cultural d'arreu del món que es renova cada any per poder donar la informació més actualitzada. Simultàniament a la Viatgeteca s'organitza la Mostra de Viatges que programa exposicions, conferències i cinema de viatges. La Mostra s'inaugurarà divendres vinent però aquesta tarda ja s'obre l'exposició "Guatemala Resisteix" de Carla Soler, a la Sala LLoveras. Si esteu especialment interessant en Guatemala us recomanem que conegueu les activitats de l'ONG Arenys Solidari.\nLa Canalització del Rial de sa Clavella. L'Ajuntament vol que les obres d'adequació i canalització de Rial de sa Clavella vagin al compte de les obres de la Riera que ha de pagar l'Estat. Aconseguir una administració que es faci càrrec de les obres serà el repte de l'Ajuntament els propers mesos. La Junta d'Aigues està fent un nou estudi hidràulic de les conques que aboquen a la Riera. La Generalitat s'ha compromès a tenir llest, la tardor vinent, el projecte de canalització del Rial de sa Clavella.\nLa Riera encén el Ple d'Arenys de Munt. El regidor Pere Campí (PSC), autor del nou pla de circulació d'Arenys de Munt, va ser el centre de les crítiques del Ple d'ahir a la nit. Un centenar de veins, entre els quals hi havia molts botiguers i comerciants, van assistir al Ple per poder intervenir, al final, a l'apartat de precs i preguntes. Els veins volien aconseguir el compromís municipal que no s'apliqui el nou pla de circulació que preveu que la Riera tingui sentit de baixada. Els veins diuen que la reordenació viàra perjudica a la zona escolar i el CAP. L'Equip de Govern no va voler 'mullar-se' i malgrat la pressió dels veins només es va comprometre a estudiar el tema.\nMiquel Maresma explica el Viagra. El metge arenyenc Miquel Maresma és el convidat del xat d'actualitat de VilaWeb que es fa aquesta nit. Miquel Maresma hi intervindrà com a president de la Societat Catalana de Sexologia, de l'Acadèmia de Ciències Mèdiques, per explicar el Viagra. El debat començarà, com és habitual, a les deu de la nit al servidor d'IRC de VilaWeb.\nMiquel Maresma promou i manté el directori Sexològic de recursos sexològics, amb adreces d'interès i associacions. També manté la revista Sexologies, publicació europea de sexologia.\nContra el canvis de circulació de la Riera d'Arenys de Munt. Els comerciants d'Arenys de Munt es concentraran aquesta nit davant de l'Ajuntament per fer pública la seva protesta contra el nou pla de circulació que vol fer l'equip de govern. La manifestació s'ha convocat just abans de començar el ple municipal, a les 10 de la nit, on és previst que el grup de l'oposició Arenys 2000 demani explicacions sobre els canvis de la circulació de la Riera. Fa unes setmanes l'equip de govern va anunciar que aquest mes de juny es faria tota una reordenació de la citrculació al centre del poble. El punt principal, i causant de la polèmica, és fer de baixada el tram central de la Riera que actualment és de pujada. Aquesta decisió ha provocat la protesta dels comerciants que temen perdre les vendes dels forasters que entren al nucli urbà durant el cap de setmana. El botiguers recullen signatures en contra la proposta municipal.\nL'Agenda a ArenysNews. La web arenyenca ArenysNews ha renovat les seves pàgines i reordenat els seus continguts, inicialment ha reduït el nombre de serveis que oferia. Entre les novetats que presenta hi ha els continguts de la revista L'Agenda. Aquesta edició electrònica de L'Agenda només inclou els textos i notícies de l'edició de paper i deixa de banda la publicitat.


ACTE CENTRAL DEL PCPC A LA PLAÇA DEL CLOT DE LES GRANOTES. LLEIDA | PCPC\nEl Partit Comunista del Poble de Catalunya (PCPC-Ponent) ha organitzat el seu acte central a la Plaça del Clot de les Granotes.\nL’acte l’ha iniciat Ferran Nieto, Secretari General del PCPC, que ha fet una crida a la necessitat de recuperar la consciència de classe i la unitat de classe per combatre al sistema d’explotació capitalista. Tanmateix ha denunciat als partits defensors de la dictadura del capital i als qui pretenen enganyar amb les seves idees ” d´humanitzar i reformar al sistema capitalista “. Capitalisme significa: atur, desnonament, injustícies socials..No és possible aquesta reforma humanitzadora d´un sistema concebut per a l’explotació de l’home per l’home.\nSeguidament, Sisco García, cap de llista del PCPC a La Paeria ha denunciat l’actual paper de les associacions de veins que estant dominades per 4 elements de l’establishment local i que fan “un treball” de desmobilització i d’impediment de la participació veinal i popular. El PCPC defensa la democràcia popular mitjançant la creació dels Comitès Populars de barri que han de convertir-se en instruments decisoris del poder popular amb capacitat de discutir i aprovar els pressupostos municipals. Tanmateix ha denunciat el caciquisme local i la ” política d’endollismes ” consistent en col.locar a la Paeria als qui tenen més vincles familiars i polítics enlloc de col.locar a la gent més preparada. Igualment García ha denunciat la política clientelar de la Paeria derivades de les ajudes socials.\nLa tercera ponent en intervenir ha estat Marisol Vargas, ex-tècnica de l’equip d’Hugo Chávez, que ha explicat el procés exitós de la Revolució Bolivariana. Vargas ha afirmat que “A Veneçuela va haver un procés de conscienciació de les comunitats per la base que va comportar el seu empoderament i d’allí van sortir les propostes per aconseguir els drets bàsics que se´ls havia negat fins llavors. La majoria social a Veneçuela, abans de la victòria electoral d’Hugo Chávez, no havien vist mai a un metge i l’analfabetisme era escandalós. Gràcies a les nacionalització de la indústria petrolera i de l’arribada de metges i mestres cubans la situació va canviar radicalment”. A Veneçuela ja no existeix l’ analfabetisme.\nActualment la dreta veneçolana amb l’ajuda d’importants personatges de la política europea/espanyola (un exemple el tenim amb Felipe González, ex-president espanyol) es vol tornar a temps passat on la burgesia parasitària veneçolana feia i desfeia amb l’ajuda del govern espoliador dels EEUU malbarant els recursos nacionals.\nPosteriorment ha hagut altres intervencions explicant la misèria creixent a la ciutat de Lleida (12 mil aturats a la ciutat, la precarietat contractual, baixos salaris), el classisme i elitisme (escoles públiques amb manca de medis – per les retallades – pels fills dels treballadors i escoles privades pels fills dels rics.. S’ha parlat de ” 2 Lleides “: la de la precarietat de la classe obrera i la dels ” pijos burgesos”). Igualment ha hagut altres intervencions denunciant que l’ esperança de vida en el capitalisme no és la mateixa per als treballadors que per la classe burgesa.\nHa hagut també una denúncia als partits que van defensar l’entrada a la Unió Europea que ha suposat la destrucció d’importants sectors de l’economia lleidatana.Finalment s’ha explicat que el vot comunista no és un vot qualsevol, és un vot contra el capitalisme, és un vot per a la construcció del socialisme.\nLleida a 17 de maig de 2015


El Garrotxinàrius torna a portar la música folk el 4 de febrer a Olot\nComentaris tancats a La música folk i les danses tradicionals tornen el 4 de febrer a Olot amb el Garrotxinàrius\nTorna una nova edició de la trobada de música i dansa folk, Garrotxinàrius, el primer dissabte de febrer. Com cada any, hi ha dos conjunts convidats, un de català i un altre d’internacional, que faran tallers a la tarda tant a l’Escola Pia com a la Sala El Torín i a la nit, un concert a El Torín. També hi ha programat un sopar popular a l’Espai Núria Social.\nEl dia 4 de febrer se celebra la 4a edició del Garrotxinàrius a la Sala Torín, una jornada dedicada a la música i a la dansa folk. Com cada any, hi participarà un grup català i un altre d’internacional. La trobada, organitzada per l’entitat Ofolk, l’Institut de Cultura d’Olot i el Centre Artesà Tradicionàrius, comptarà amb el grup francès Ormuz, que aproparà la música popular de França i el Quebec, i amb la formació catalana Ballaveu, que farà ballar els assistents amb la música d’arreu dels Països Catalans. Els dos conjunts faran tallers a la tarda, de les 4 fins a les 8, i a la nit actuaran a la mateixa Sala El Torín. Abans del concert, es farà un sopar popular, amb productes ecològics i de proximitat, a l’Espai Núria Social. Ja es poden comprar les entrades anticipades tant per fer els tallers i com per assistir al concert al web d’Olot Cultura i al Teatre Principal i a Can Trincheria.\n– El Garrotxinàrius contagia Olot de dansa i música d’arrel tradicional tota la tarda de dissabte\nEspai Núria Social\ninstitut cultura olot\nEl Drac surt per la festivitat del Carme\nCom és tradicional per la festivitat de la Mare de Déu del Carme, surten a la plaça a ballar el Drac i el Pollastre. Ahir a la nit desenes de persones van omplir la plaça del Carme, al nucli antic d’Olot, per veure i aplaudir el ball d’aquestes dues peces…\nEL PUNT AVUI/OTV.- L'Ajuntament d'Olot ha salvat dos vagons de l'antic carrilet d'Olot que el Centro de Estudios Históricos del Ferrocarril Español li va cedir el 2007 amb la condició que fossin rehabilitats i exposats. El conveni de cinc anys va vèncer el…


eurobloc.cat – Pàgina 109\n9 Juny, 2013 0\nSuècia, un país que vibra al ritme del Melodifestivalen\nEurovisió 2013 s’ha acomiadat de Suècia, sense cap mena de dubtes, un dels països que viu amb més intensitat el veterà concurs musical europeu. L’any passat, per exemple, en què Loreen aconseguia la victòria amb Euphoria, el show va tenir un share del 83,5%; és a dir, que 8 de cada 10 espectadors suecs que veien la televisió en aquells moments, estaven connectats a la retransmissió [...]\n16 Maig, 2013 0\nSusanne Georgi: “Only teardrops” ho té tot; dóna bon feeling i tot l’equip ho fa fenomenal!”\nNo es vol mullar sobre si finalment guanyarà o no, però té clar que Dinamarca, el seu país, ha apostat fort per la victòria sobre l’escenari del Malmö Arena en la gran final eurovisiva de dissabte. La que va ser la darrera representant d’Andorra al Concurs, Susanne Georgi, assegura que “enguany crec molt en la cançó de Dinamarca. Per a mi ho té tot. Es un tema que transmet [...]\n15 Maig, 2013 0\nEls tòpics de cada any…\n“Si no tens amics, no pots guanyar Eurovisió“; “els exiugoslaus es voten sempre entre ells“; “Escandimàfia“…. són alguns dels tòpics que es repeteixen cada any per tirar pedres sobre un Festival que, agradi o no, té una audiència estimada de 120 milions de telespectadors i cada any és un dels programes més vistos de la televisió, a Europa. Però, [...]\n12 Maig, 2013 0\nLes apostes no compten amb Espanya per guanyar el Festival d’Eurovisió; el rànking, de moment, l’encapçala Dinamarca, seguida d’Ucraïna, Noruega i Rússia. El tema Contigo hasta el final de El Sueño de Morfeo amb prou penes supera el 30è lloc en el conjunt de les cases d’apostes. A Betfred, per exemple, es pagarien 300 euros per cadascun que s’aposti per [...]


Castelló rebrà els Reis Mags d'Orient hui dimarts 5 de gener - El Miragall\nCastelló rebrà els Reis Mags d'Orient hui dimarts 5 de gener\n31.12.2020 08.45 h\nVisita Reis Mags any 2019 / Foto: Joanjo Puertos\nCom ja vàrem informar fa unes setmanes, els Reis Mags d'Orient, dins del seu llarg viatge per repartir els regals de totes les xiquetes i xiquets, faran parada a Castelló el pròxim dimarts 5 de gener.\nLa comitiva reial eixirà a partir de les 17.00 hores des de la Plaça de l’Ajuntament i avisarem de l’eixida de ses majestats als més menuts amb un xicotet castell de focs d’artifici.\nCom ja anunciàrem, aquest any Melcior, Gaspar i Baltasar faran un recorregut per tots els carrers de Castelló amb cotxes clàssics descapotats perquè tot el poble els puga veure des de finestres, balcons o a la porta de les cases, però sense que ningú seguisca la comitiva per tal d’evitar aglomeracions de gent.\nEl poble es dividirà en 3 sectors on cada rei farà la seua cavalcada acompanyada per un grup d’animació amb cavalls i estrelles de llum. Recordem que per motius sanitaris no es repartiran ni joguets ni caramels.\nConvidem totes les xiquetes i xiquets, que al pas del rei per les seues cases, canten la cançó del 'Senyor Rei jo estic ací', perquè ses majestats agafen forces per repartir tots els regals a la nit del dimarts.\nA més, el proper diumenge 3 a partir de les 11.00 h. els emissaris reials recolliran les cartes per als Reis Mags. Per tal de descentralitzar l’esdeveniment, es farà un recorregut pel poble amb un gran tricicle, a més aquest aparell, realitzarà certes parades de recollida que podreu veure al plànol adjunt (Pl. de l'Ermita, Pl. País Valencià, Pl. Pepe Roig, cantonada de l'Av. Blasco Ibáñez amb el Family Cash, Pl. de l'Església, Parc de l'Estació i Pl. de l'Ajuntament) on els emissaris reials rebran les cartes dirigides als Reis Mags i, mitjançant uns instruments màgics evitaran el contacte directe i mantenir la distancia de seguretat.\nDe nou, demanem la màxima responsabilitat a tota la població, ja que el fet que aquesta cavalcada siga un èxit i una il·lusió per als nostres menuts depèn de les actituds que adoptem totes i tots com a ciutadania responsable.


La Fundació SGAE rep el Premi ASECAN d’Honor 2019 pel seu suport continuat a la comunitat de creadors audiovisuals a Andalusia\nLa Fundació SGAE rep el Premi ASECAN d’Honor 2019 pel seu suport continuat a la comunitat de creadors audiovisuals a Andalusia 22/gen/2019\nEls Premis del Cinema Andalús es lliuraran el proper dissabte 26 de gener al Teatre Lope de Vega de Sevilla\nL’Asociación de Escritoras y Escritores Cinematográficos de Andalucía, ASECAN, celebra el proper dissabte 26 de gener la gala de lliurament dels Premis ASECAN del Cinema Andalús 2019 al Teatre Lope de Vega de Sevilla. Es tracta de la 31a edició d’aquests premis, que un any més compten amb la col·laboració oficial de la Fundació SGAE i que enguany sumen el suport de FilmAnd com a mitjà col·laborador.\nA més del lliurament dels guardons que distingeixen els treballs cinematogràfics andalusos de l’any passat, ASECAN concedirà en aquesta ocasió el Premi ASECAN d’Honor 2019 a la Fundació SGAE, com a distinció pel seu suport als autors i les autores en el marc de la indústria cinematogràfica andalusa.\nD’altra banda, la Medalla ASECAN d’Honor recaurà en el malagueny Pepe Moreno, com a reconeixement a la seva trajectòria vital i professional, sempre dedicada al cinema. D’aquesta manera, ASECAN recupera la seva Medalla d’Honor, que distingeix la figura de personalitats andaluses que han destacat en la seva professió del camp de l’audiovisual. Així mateix, el centenari Cine Planelles de Marchena (Sevilla) rebrà el Premi ASECAN Indústria-AEDAVA. Per sisè any consecutiu, i en virtut del conveni signat amb ASECAN, l’Asociación de Empresas de Distribución Audiovisual de Andalucía (AEDAVA) atorga aquest premi amb la finalitat de reconèixer una personalitat o institució relacionada amb el camp d’actuació de la distribució i l’exhibició a Andalusia.\nI com a novetat, FilmAnd, mitjà digital especialitzat a informar sobre l’actualitat que genera el sector audiovisual andalús, mitjançant l’acord signat amb ASECAN proporcionarà informació detallada i minuciosa dels 31 Premis del Cinema Andalús, tant a la seva plataforma web com a les seves xarxes socials, des dels dies previs i fins a la cobertura multiplataforma de la cerimònia.\nPremi al suport incondicional\nEnguany, amb el seu Premi d’Honor, ASECAN distingeix la Fundació SGAE a Andalusia pel suport continu als creadors i creadores del cinema, la televisió i les noves plataformes audiovisuals a la Comunitat.\nAmb l’objectiu de promocionar, difondre i donar visibilitat a l’obra dels seus socis del panorama audiovisual a la Comunitat, el braç cultural de la Societat General d’Autors i Editors, des de la seva seu andalusa, col·labora i dona suport a multitud de trobades, festivals i certàmens. És el cas dels reiterats suports que ofereix l’entitat al Festival Iberoamericà de Cinema de Huelva, el Festival de Cinema Europeu de Sevilla, el Festival de Cinema Documental «Alcances» de Cadis, els Encuentros con el Cine Español de Jaén o el Festival Cines del Sur de Granada, a més de col·laboracions amb el programa formatiu «Un verano de guión» a Còrdova durant els darrers anys.\nA més, la seu andalusa de l’entitat, amb Verónica Repiso al capdavant, ha estret cada cop més els seus llaços amb les autores del món del cinema i la televisió que formen part de l’Asociación Andaluza de Mujeres de los Medios Audiovisuales (AAMMA), a les quals dona suport en la seva tasca de defensar i aconseguir la igualtat en les produccions de mitjans audiovisuals. I també és el principal suport de les escriptores i els escriptors de cinema andalusos d’ASECAN en les seves activitats relacionades amb el sector, com la trobada de nominats d’aquests guardons, les gales anuals dels ASECAN del Cinema Andalús i les diferents jornades i trobades sectorials organitzades durant la darrera dècada. Seran la nova presidenta de la Fundació SGAE, Ana Graciani, i la directora de l’entitat a la Comunitat, Verónica Repiso, qui recullin el Premi ASECAN d’Honor.\nNascut a Ronda el 1943, Pepe Moreno (Medalla ASECAN d’Honor 2019) acumula 55 anys de dedicació professional a la promoció i difusió dels recursos audiovisuals i el cinema, tant en la seva faceta científica com en la cultural, educativa i social.\nAmb 20 anys ja era el director del Centro de Medios Audiovisuales de Màlaga (CEMAV), on va continuar fins a la seva jubilació el 2008. Diplomat en Cinematografia a Valladolid, va ser crític de cinema a la COPE y al diari Sol de España. Amb uns quants companys del Col·legi de Doctors i Llicenciats de Màlaga va crear i coordinar el cineclub «Tiempos Modernos» (de 1973 a 1981) i més endavant el cineclub «Luis Buñuel» a La Cala del Moral (de 2012 a 2014). A banda de la seva tasca al CEMAV, en el pla personal, va crear i dirigir diversos festivals de cinema, entre d’altres el Festival Cinema Científic de Ronda (de 1977 a 2004), el Certamen Eurovideo a Màlaga (de 1999 a 2009), el Certamen Europeu Fundació Visconti a Ischia (Itàlia) (de 2004 a 2008) o el Festival de Vídeo Universidad Colima (Mèxic) (de 2009 a 2013). De 2007 a 2018 fou soci fundador i coordinador d’ASFAAN (Asociación de Festivales Audiovisuales de Andalucía).\nVa ser professor a les facultats de Ciències de l’Educació i Ciències de la Comunicació de la Universitat de Màlaga, on va crear i dirigir amb els alumnes els 124 capítols del programa de televisió Andalucía Cinema (de 2005 a 2009). Ha impartit més de 100 cursos de cinema i audiovisuals en més de 20 universitats de l’Estat espanyol i altres països, i ha estat jurat de gairebé 30 festivals.\nUn cinema amb més de 100 anys d’història\nEl Cine Planelles de Marchena (Sevilla) supera, de manera heroica i ininterrompuda, els 107 anys d’història com a negoci en funcionament. Ha viscut pràcticament tota la història del cinema, des de les seves primeres projeccions a l’aire lliure fins a les modernes exhibicions de pel·lícules en 3D. És part de la història del cinematògraf a Marchena, on el cinema va arribar l’any 1908. Des d’aleshores i fins avui, Marchena ha viscut una relació de pel·lícula amb el setè art, i a la ciutat hi han arribat a conviure diversos cinemes. Després del seu pas esporàdic per alguns teatres i edificis de la localitat, el primer espai considerat plenament com a cinema va arribar a la dècada de 1940, quan la família Jiménez va obrir els cinemes Planelles. Fou la gran obra de Paco Jiménez, una figura molt estimada a Marchena, un apassionat per les noves tecnologies que fins i tot va arribar a projectar pel·lícules des del balcó de casa seva per a gaudi dels veïns. Avui dia, el cinema només té dues sales, però manté la mateixa essència que va caracteritzar el cinema de la ciutat durant tants anys i el seu amor per l’art.\nLa 31a gala de lliurament dels Premis del Cinema Andalús compta amb el suport oficial de la Fundació SGAE, de la Conselleria de Turisme i Esport a través d’EPGTDASA i la col·laboració de la Fundació AISGE (Artistes, Intèrprets Societat de Gestió), la Fundació Unicaja, l’Andalucía Film Commission, l’Ajuntament de Sevilla, EGEDA (Entitat de Gestió de Drets dels Productors Audiovisuals), AEDAVA (Asociación de Empresas de Distribución Audiovisual de Andalucía), TABACASOL (assessoria oficial d’ASECAN) i FilmAnd com a mitjà col·laborador.